06/03/2018 | Administración LocalMunicipal
Carballo
Convocatoria e bases para a provisión, en réxime laboral temporal, de dez auxiliares da Policía Local

Por Resolución da Alcaldía núm.440 do 26/02/2018 aprobáronse as bases para a selección de dez Auxiliares da Policía Local, en réxime de contratación laboral temporal, que desenvolverán o seu traballo no Servizo da Policía Local de acordo coas necesidades do servizo, que seguidamente se transcriben. Tal e como se indica na Base terceira, o prazo de presentación de instancias é de dez (10) días naturais contados a partir do seguinte ao da publicación do anuncio da convocatoria no Boletín Oficial da Provincia. O obxecto desta convocatoria é a contratación laboral temporal de dez AUXILIARES DA POLICIA LOCAL, a través do procedemento de selección que se sinala nestas bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do emprego público de Galicia, o Decreto 243/2008, do 16 de outubro, de desenvolvemento da Lei 4/2007 e demais disposicións de pertinente aplicación. Correspóndelles desempeña-las funcións propias desta categoría profesional na Policía Local de Carballo, tales como custodia e vixilancia de bens, servizos e instalacións municipais, así como apoio, auxilio e colaboración dos funcionarios do Corpo da Policía local e demais Forzas e Corpos de Seguridade, no marco do disposto na lexislación de forzas e corpos de seguridade. A modalidade contractual será a de un contrato temporal por acumulación de tarefas, prevista no artigo 3 do R. D. 2720/1998, do 18 de decembro, e a súa duración será de seis meses a contar desde a súa sinatura. As retribucións mensuais serán as previstas no Orzamento Xeral desta Corporación para 2018 en relación coas devanditas prazas. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes: a) Nacionalidade. Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 18 años de idade. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. d) Ter unha estatura mínima de 1’65 metros os homes, e 1’60 as mulleres. e) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. f) Compatibilidade: Non incorrer en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. g) Titulación: Estar en posesión de certificación de ter superada a educación secundaria obrigatoria, título de graduado escolar ou equivalente, correspondente ao grupo C, subgrupo C2, do Estatuto básico do empregado, ou outros superiores.1.- As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de dez días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Así mesmo poderanse presentar na forma que determina o artigo 38.4 da lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunícalo mediante telegrama ou telefax durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: · Xustificante acreditativo de ter ingresado na Tesourería Municipal a cantidade de dezaoito euros (18,00 €) en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cós datos persoais do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. · Fotocopia do DNI ou documento identificativo. · Fotocopia da titulación esixida na base segunda, punto g desta convocatoria. · Certificado médico a que se refire a Base 2ª letra c) acreditativo de non padecer enfermidade ou defecto físico que impida exerce-la función propia a desempeñar. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.1.- Rematado o prazo de presentación de instancias, o Alcalde ditará resolución no prazo máximo de vinte días declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, dispoñen dun prazo de dez días hábiles seguintes á publicación da antedita resolución, para presentar as reclamacións oportunas ou emendas de defectos, nos termos do art.69 da Lei 39/2015.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora da celebración do primeiro exercicio, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web municipal.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. Todos/as os/as vocais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros do tribunal deberán absterse de intervir cando concorran as circunstancias previstas no artigo 23 da Lei 40/2015, do 1 de outubro (de réxime xurídico do Sector Público), notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo có disposto nos artigos 23 e 24 da Lei 40/2015, do 1 de outubro, de réxime xurídico do Sector Público. Sistema de provisión: oposición libre.6.1.- DESENVOLVEMENTO DAS PROBAS E PROGRAMAS A data e máis a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da listaxe definitiva de admitidos e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Así mesmo, e sempre que sexa posible, poderá publicarase, a título informativo e complementario, na web municipal. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “G”, de conformidade co establecido na Resolución da Consellería de Facenda do 17 de xaneiro de 2018, pola que se publica o resultado do sorteo celebrado nese día (DOG 16/01/2018), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na listaxe terán a consideración de “non aptos”. Así mesmo, e sempre que sexa posible, poderá publicarase, a título informativo e complementario, na web municipal. A selección dos aspirantes realizarase mediante o sistema de oposición libre que se desenvolverá como segue: 6.2.- FASE DE OPOSICIÓN. Consistirá na realización das seguintes probas: Primeira. Comprobación da estatura e probas de aptitude física. -Comprobación da estatura. Antes de comezar a realización do primeiro exercicio (probas físicas) efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. -Probas físicas. As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A) Potencia tren inferior: salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras: · Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. · Hai que realizar o salto cos dous pés ao mesmo tempo. · Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. B) Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos e segundos) que se recolle na seguinte táboa para cada sexo e grupo de idade: Segunda. Proba de coñecementos. A proba de avaliación dos coñecementos dos/as aspirantes deberá amosar o dominio dos contidos do temario especificado no anexo da convocatoria. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respostadas. Terceira. Proba de avaliación do coñecemento da lingua galega, só para aqueles aspirantes que non puidesen acreditalo documentalmente. Esta proba estará dirixida á comprobación, por parte do tribunal, de que os/as aspirantes comprenden, falan e escriben correctamente o galego. Será de carácter obrigatorio e eliminatorio e cualificarase como apto/non apto. Consistirá en redactar correctamente, nun tempo máximo de 30 minutos, un texto con erros facilitado polo tribunal. Corresponderalle ao tribunal determinar o nivel de coñecementos elixido para acadar o resultado de apto. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación de fotocopia compulsada do certificado de iniciación na lingua galega ou CELGA 3 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a.6.3.- Cualificación final e relación de aprobados A puntuación final dos aspirantes que superen este proceso selectivo será a cualificación obtida na proba de avaliación de coñecementos (segundo exercicio), referida ao temario. No caso de empate nas puntuacións de dous ou máis aspirantes, de acordo co artigo 49 do Decreto lexislativo 2/2015, en materia de igualdade de mulleres e homes, e dada a infrarrepresentatividade do persoal feminino no cadro de persoal da policía local de Carballo, serán admitidas as mulleres. No suposto de persistir o empate, resolverase de conformidade co establecido na Resolución da Consellería de Facenda do 17 de xaneiro de 2018, pola que se publica o resultado do sorteo celebrado nese día (DOG 16/01/2018), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. Establecida a puntuación final de cada aspirante, elaborarase unha listaxe destes/as baseándose na súa puntuación e por orde decrecente, resultando aprobados/as os/as que, tendo en conta o número de prazas, obtivesen as notas máis altas. Rematado o proceso selectivo e establecida a cualificación final dos aspirantes, o Tribunal publicará no citado taboleiro de anuncios o nome dos/as aspirantes aprobados/as por orde da puntuación total final, con especificación desta, e elevará esta relación, xunto coa acta da sesión, ao Sr. Alcalde para continuar coa tramitación do procedemento e a conseguinte contratación dos/as aspirantes que corresponda. O Tribunal Cualificador non poderá facer proposta de contratación a favor dun número de aspirantes superior ao das prazas convocadas. Calquera proposta de contratación que inclúa máis nomes que prazas convocadas ou contradiga o anteriormente establecido, será nula de pleno dereito. Curso de formación. Os/as aspirantes que superasen o proceso de selección e estean incluídos na proposta de aprobados do tribunal seleccionador deberán superar o correspondente curso de formación que organizará a Academia Galega de Seguridade Pública (AGASP), de acordo co previsto no artigo 48 do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. Aqueles/as que xa tivesen participado e obtido certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 19 do Decreto 115/2017, do 17 de novembro. Cada un/unha das/os aspirantes aprobados/as presentarán na Secretaría Xeral do Concello, no prazo de tres días hábiles (contado a partir da publicación do resultado da selección), os documentos que acrediten que compren todos e cada un dos requisitos esixidos na base 2ª desta convocatoria, no caso de que non foran xa presentados xunto coa solicitude para tomar parte neste proceso selectivo. Así mesmo, aqueles aspirantes aprobados que nos últimos catro anos xa tivesen participado e obtido certificado de asistencia ao curso de formación teórico- práctico que desenvolve a AGASP, aos efectos da exención regulada no artigo 19 do Decreto 115/2017, deberán achegar neste mesmo prazo de tres días hábiles copia do dito certificado. A contratación dos/as aspirantes incluídos na proposta de contratación elevada polo tribunal realizarase segundo a orde de prelación naquela (en función da puntuación obtida e por orde decrecente), en función das necesidades do servizo de policía deste concello de Carballo, coa salvedade prevista no parágrafo seguinte, así como na base décima, parágrafo terceiro. Non obstante o anterior, se no momento do inicio da contratación os/as candidatos/as incluídos na proposta de contratación do tribunal a quen corresponda contratar segundo a orde de prelación non teñen superado, nos últimos 4 anos, o correspondente curso de formación organizado pola AGASP, poderase acordar a contratación dos/as seguinte/s aspirante/s incluídos na proposta de aprobados que teña/n superado o dito curso nos últimos 4 anos. Neste caso aquel/es aspirantes incluídos na proposta de aprobados elevada polo tribunal conservarán o dereito á contratación nun momento posterior, segundo as necesidades do servizo, cando xa teñan superado o dito curso de formación organizado pola AGASP. Se dentro do prazo indicado, salvo casos de forza maior, algún ou algunha dos/as aspirantes propostos/as non presentara a documentación acreditativa de reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. Na acta da última sesión o tribunal elaborará, por orde decrecente de puntuación, unha listaxe de reserva na que figurarán aqueles aspirantes que tendo superados os exercicios da oposición, non resulten aprobados por obter unha puntuación ordinal inferior ao número de prazas convocadas, aos efectos de poder, se así se considera, ser contratados no suposto de que algún/ha dos/as seleccionados/as non presenten a documentación requirida, renuncien ao posto obtido, ou no caso de que algún contrato/posto quedase baleiro antes da finalización do contrato, sexa por renuncia do seleccionado/a ou por incapacidade temporal, ou ausencias por desfrute de licencias regulamentarias. A inclusión na dita listaxe de reserva non outorga dereito a que este concello reserve praza a nome dos/as aspirantes incluídos/as naquela para a realización do curso de formación teórico- práctico que desenvolva a AGASP neste ano 2018. A dita listaxe será aprobada por Resolución da Alcaldía e a súa vixencia será ata a finalización deste ano 2018, agás que a Corporación a derrogue expresamente ou confeccione outra distinta e indique a derrogación da que se deriva destas bases. Os/as integrantes da listaxe non perderán a orde de prelación que en cada momento lles corresponda ate que acaden seis meses de traballo, de tal xeito que se a contratación para a que son chamados/as ten unha duración inferior a 6 meses retornarán ao posto que novamente lles corresponda na listaxe. O chamamento realizarase por medio que permita a constancia da recepción ao enderezo indicado polo aspirante na solicitude de admisión. Non obstante, nos supostos de urxencia para o adecuado funcionamento do servizo poderá realizarse por teléfono, en cuxo caso o persoal funcionario que o efectúa deixará constancia nunha dilixencia do resultado daquel. Tralo chamamento efectuado e previamente á formalización do contrato a persoa contratada deberá acreditar o cumprimento dos requisitos para o desempeño do posto de traballo e ter superado, nos últimos catro anos, o curso de formación organizado pola AGAP. Causas de exclusión. Serán motivos de exclusión da listaxe de substitución, agás causa de forza maior ou causa debidamente xustificada e apreciada polo órgano de contratación os seguintes: – Non aceptación da contratación ofertada. – Non resposta dentro do prazo fixado, trala realización da chamamento. – Renuncia á continuidade no desempeño dun posto de traballo, unha vez que foi contratado/a. – Separación do servizo por sanción disciplinaria e/ou por despido, agás que fose declarado nulo ou improcedente. Non obstante o disposto na parágrafo anterior respecto das causas de exclusión, aquela persoa que rexeite unha contratación ofertada, sempre e cando se conteste e xustifique en prazo, pasará ao último posto da listaxe de reserva. Unha vez presentada a documentación á que se refire a base oitava, o órgano competente da Corporación procederá á contratación a favor dos/as aspirantes propostos/as polo Tribunal Cualificador, e será nula a contratación de quen incorra en causas de incapacidade específica conforme á normativa vixente. En ningún caso se formalizará contrato có mesmo traballador por un período superior a seis meses, dentro dun período de 12 meses. Por outra parte, tampouco se formalizará contrato coa mesma persoa se non teñen transcorrido 6 meses desde o remate do último contrato coa categoría profesional de auxiliar de policía local asinado có concello de Carballo, aínda que a dita persoa figure na proposta de aprobados polo tribunal. Neste caso, se as necesidades do servizo o permiten, conservarán o dereito á contratación unha vez que teñan transcorrido 6 meses desde a finalización do último contrato como auxiliar de policía deste concello de Carballo. A formalización dos contratos terá lugar dentro do prazo de cinco días naturais, a contar dende a data de notificación do acordo de contratación. Previamente á formalización do contrato a persoa contratada deberá ter superado, nos últimos catro anos, o curso de formación organizado pola AGAP. Así mesmo, previamente á sinatura do contrato, as/os aspirantes contratados/as deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Estatuto dos Traballadores, e estarán suxeitas á lexislación laboral pertinente. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, do 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. Primeira.- Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Agás a convocatoria, que se publicará segundo se establece na base 3ª, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa do Concello. Terceira.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Cuarta.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso- administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso- administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso- administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente.1. O municipio. Concepto e elementos. Competencias municipais. A organización e funcionamento do municipio. O pleno. O alcalde. A xunta de goberno local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de Coordinación das Policías Locais de Galicia e normas de desenvolvemento. Réxime disciplinario: Disposicións xerais e faltas disciplinarias.5. A actividade da Policía Local como policía administrativa I: Consumo. Abastos. Mercados. Venda ambulante. Espectáculos e establecementos públicos.6. A actividade da Policía Local como policía administrativa II: Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delictos e faltas. Circunstancias modificativas da responsabilidade criminal. Persoas responsables: autores e cómplices.8. Delictos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.9. Lei de seguranza Viaria. Regulamentos de desenvolvemento. Estrutura e conceptos xerais.10. Normas xerais de circulación: Lugar na vía, Velocidade, Prioridade de paso, Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. En Carballo, a 27 de febreiro de 2018, O alcalde D. Evencio Ferrero Rodríguez